Rasmus Prehn (S), 2005-11-16:
Jeg går ud fra, at når regeringen vælger at sende transportministeren, så er det, fordi transportministeren kan svare på vegne af regeringen.
Derfor vil jeg gerne spørge, om regeringen finder det rimeligt, om regeringen finder, det er den rigtige måde at benytte de her midler på.
Så jeg vil gerne spørge en gang til: Mener regeringen, at det er en retfærdig måde, de her penge bliver brugt på?
Er det den rigtige måde, de bliver brugt på?
Rammer det den rigtige gruppe?
Og så vil jeg sige: Ja, med WildCard-ordningen vil alle unge, både studerende og ikkestuderende, få en rabat, når de rejser med DSB.
Den ligger mellem 25 og 50 pct.
Herudover kan studerende på videregående uddannelser også få en særlig rabat, hvis de køber pendlerkort.
Beregning af rabatten er en lille smule kompliceret, men når man fratrækker den studerendes egenbetaling på 12 kr. om dagen, så er rabatten i størrelsesordenen 65 pct.
Så alt i alt mener jeg, at der er gode rabatmuligheder for alle studerende.
Hos DSB har man en såkaldt WildCard-ordning, hvor unge mennesker i alderen fra 16 til 26 år kan få rabat på deres DSB-togrejser.
Nu er det imidlertid sådan, at rigtig mange af de studerende, der er glade for at benytte sig af den her rabatordning, først bliver færdige med deres uddannelse, når de er betydelig ældre end 26 år.
Faktisk har vi en gennemsnitlig afslutningsalder på omkring 30 år i Danmark.
Derfor vil jeg gerne høre transportministeren, hvorfor den her WildCard-ordning ikke indbefatter alle studerende i stedet for kun unge i alderen 16-26 år.
Jeg vil dog for en ordens skyld gøre opmærksom på, at ungdomsrabatter kan ydes takket været det bloktilskud, som Socialministeriet yder til DSB.
DSB modtager årligt et beløb fra Socialministeriet med henblik på rabatter for særlige passagergrupper, jf. § 15.11.03 på finansloven.
I 2005 var tilskuddet betalt af Socialministeriet 97,2 mio. kr., et stort beløb.
En del af tilskuddet overføres til Arriva i medfør af kontrakten mellem Transport- og Energiministeriet og Arriva om drift af jernbanetrafikken i Midt- og Vestjylland.
Af anmærkningerne til paragraffen på finansloven fremgår det, at en del af dette beløb afsættes til ungdomsbilletter defineret som billetter til personer under 26 år, altså fra 16 til 26 år, som hr. Prehn siger.
Kriteriet for tildeling af WildCard er således aldersbestemt og ikke afhængigt af, om man er studerende.
Det vil sige, at alle unge under 26 år kan få det.
Det er min opfattelse, at DSB og Arriva i deres administration af ungdomsrabatterne følger finanslovens bestemmelser.
Jeg har forhørt mig hos socialministeren, der har oplyst, at der ikke er planer om ændringer af dette forhold.
»Hvorfor omfatter DSB’s WildCard-ordning ikke alle studerende?«
Skriftlig begrundelse
Gennemsnitsalderen for færdiggørelse af studiet for henholdsvis en professionsbachelor og universitetskandidat er ca. 30 år.
WildCard-ordningen gælder derfor ikke for en meget stor del af de studerende.
Mange af de studerende på de lange og mellemlange uddannelser kommer fra udkantsområderne.
SU’en for en studerende på 27 år er ikke højere end for en på 25 år, derfor virker DSB’s opdeling ikke rimelig.
Heller ikke når man tager i betragtning, at mange 25-årige er færdiguddannede og tjener en god løn.
Denne gruppe har ikke brug for rabatten, og det vil være mere rimeligt at gøre WildCard-ordningen til en studierabat i stedet for en aldersrabat.
Jeg skal undlade at kommentere drilleriet omkring, hvem man stiller spørgsmål til osv.
Hovedsagen må være, at vi får afklaret, hvad regeringens politik er på det her område.
Spørgsmålet går på den konkrete WildCardordning, hvor min oplevelse efter henvendelse fra en række studerende er, at der er en frustration over, at de mister den her mulighed.
De oplever ikke, at de øvrige tilbudsordninger er tilstrækkelig gode.
Så jeg vil gerne spørge en gang til: Mener ministeren ikke, det kunne være rimeligt at lave en såkaldt WildCard-ordning, som gælder for alle studerende?